“Кыргыз Республикасынын Өкмөтүнүн жарандык абал актылары чɵйрɵсүндɵгү айрым чечимдерине өзгөртүүлөрдү киргизүү жөнүндө (Кыргыз Республикасынын Өкмөтүнүн 2018-жылдын 11-декабрындагы № 579 “Жарандык абалдын актыларын мамлекеттик каттоо тууралуу арыздардын бланктарынын формаларын, жарандык абалдын актыларын жазуу бланктарынын формаларын жана аларды толтуруу тартибин, жарандык абалдын актыларын мамлекеттик каттоо тууралуу күбөлүктөрдүн бланктарынын формаларын (сүрөттөмөлөрүн жана үлгүлөрүн) жана аларды толтуруу тартибин, жарандык абалдын актыларын мамлекеттик каттоо фактыларын ырастаган документтердин бланктарынын формаларын бекитүү жөнүндө”, 2013-жылдын 21-октябрындагы № 573 “Кыргыз Республикасынын калкынын бирдиктүү мамлекеттик реестри жана Кыргыз Республикасынын жарандык абалдын актыларын жазуу органдарындагы автоматташтырылган маалыматтык тутуму жөнүндө” токтомдоруна)” Кыргыз Республикасынын Өкмөтүнүн токтомунун долбооруна

НЕГИЗДЕМЕ - МААЛЫМКАТ

**1. Долбоордун максаты жана милдети**

Сунушталган токтомдун долбоору Кыргыз Республикасынын Өкмөтүнүн 2018-жылдын 11-декабрындагы № 579 “Жарандык абалдын актыларын мамлекеттик каттоо тууралуу арыздардын бланктарынын формаларын, жарандык абалдын актыларын жазуу бланктарынын формаларын жана аларды толтуруу тартибин, жарандык абалдын актыларын мамлекеттик каттоо тууралуу күбөлүктөрдүн бланктарынын формаларын (сүрөттөмөлөрүн жана үлгүлөрүн) жана аларды толтуруу тартибин, жарандык абалдын актыларын мамлекеттик каттоо фактыларын ырастаган документтердин бланктарынын формаларын бекитүү жөнүндө”, 2013-жылдын 21-октябрындагы № 573 “Кыргыз Республикасынын калкынын бирдиктүү мамлекеттик реестри жана Кыргыз Республикасынын жарандык абалдын актыларын жазуу органдарындагы автоматташтырылган маалыматтык тутуму жөнүндө” токтомдорун жаңы редакциядагы “Жарандык абалдын актылары жөнүндө” Кыргыз Республикасынын Мыйзамынын 8 жана 41-беренелерине, ошондой эле “Жарандык абалдын актыларын каттоо чөйрөсүндөгү айрым мыйзам актыларына өзгөртүүлөрдү киргизүү жөнүндө” Кыргыз Республикасынын Мыйзамынын 5-беренесине ылайык келтирүү максатында иштелип чыкты.

**2. Баяндама бөлүгү**

“Жарандык абалдын актылары жөнүндө” Кыргыз Республикасынын Мыйзамын жаңы редакцияда кабыл алуу менен, маалыматтык технологиялардын тез темп менен өнүгүшү, жарандык абалдын актыларын каттоо чөйрөсүндөгү каттоо кызмат көрсөтүүлөрүн оптималдаштыруу, автоматташтыруу жана сапатын жогорулатуу боюнча Мамлекеттик каттоо кызматынын ведомстволук бөлүмдөрүнүн ишин натыйжалуу уюштуруу үчүн Өкмөттүн ушул токтомунун долбоору иштелип чыкты.

Жарандык абалдын актыларын каттоонун эки түрү: бала асырап алууну жана аталыкты аныктоону мамлекеттик каттоо жоюлгандыгына байланыштуу долбоор менен бала асырап алуу жана аталыкты аныктоо жөнүндө бланктардын формаларын күчүн жоготту деп табуу сунушталат.

Ошондой эле долбоор менен мамлекеттик тилдеги жарандык абалдын актыларынын айрым аталыштарын, аларды туура жазуу максатында актуалдаштыруу сунушталат:

- төрөлүү – туулгандыгы;

- никеге туруу – никелешүүсү;

- никени бузуу - никесинин бузулгандыгы;

- фамилияны, атты жана атасынын атын өзгөртүү - фамилиясын, атын, атасынын атын өзгөрткөндүгү;

- өлүм – өлгөндүгү,

Ушуга байланыштуу сунушталган токтомдун долбоору менен Кыргыз Республикасынын Өкмөтүнүн 2018-жылдын 11-декабрындагы № 579 токтому менен бекитилген жарандык абалдын актыларын мамлекеттик каттоо тууралуу арыздардын бланктарынын формаларына, жарандык абалдын актыларын жазуу бланктарынын формаларына, жарандык абалдын актыларын мамлекеттик каттоо тууралуу күбөлүктөрдүн бланктарынын, жарандык абалдын актыларын мамлекеттик каттоо фактыларын ырастаган документтердин бланктарынын сүрөттөмөлөрүнө жана үлгүлөрүнө, жарандык абалдын актыларын жазуу бланктарын толтуруу тартибине жана жарандык абалдын актыларын мамлекеттик каттоо тууралуу күбөлүктөрдүн бланктарын толтуруу тартибине өзгөртүүлөрдү киргизүү сунушталат.

Андан тышкары токтомдун долбоору менен жогоруда аталган Кыргыз Республикасынын Өкмөтүнүн токтомунун 4-тиркемесинде № 11 жана 11а формаларын жаңы редакцияда баяндоо сунушталат.

Колдонулуп жаткан № 11 форманы түзөтүү зарылдыгы ушул маалымкатта никенин болушу жөнүндө маалыматтар жана бузулган (токтотулган) мурунку никенин реквизиттери бар болгондуктан, алар ашыкча болуп саналат, эч кандай маалыматтык оордукка алып келбейт, андан тышкары жарандар ЖААК органдарына кайрылган учурда, Кыргыз Республикасынын аймагында никелешүү тууралуу маалыматтардын жоктугу же болушу жөнүндө маалымкатты берүү тууралуу арыз менен кайрылган жарандардын адилеттүү сын-пикирлерин туудурат.

Ушуга байланыштуу ушул маалымкаттын формасын чет мамлекеттердин аймагында жашаган жана ошол мамлекеттерде никелешүүнү каалаган, Кыргыз Республикасынын ЖААК органдарына кайрылган учурда катталган никеде турбаган Кыргыз Республикасынын жарандары, анын ичинен мурда никеде турган, бирок түрдүү себептер менен никеси бузулган же токтотулган жарандар колдонушаарын белгилеп кетүү зарыл.

Натыйжада азыркы колдонулуп жаткан № 11 формадагы маалымкатты көрсөтүүдө жарандардын жана чет мамлекеттин жарандык абалдын актыларын жазуу органдарынын негизги дооматтары болуп түшүнүү үчүн татаал тексти, ошондой эле бир маалымкатта бири-бирине карама-каршы келген эки графанын болушу (“Кыргыз Республикасынын ЖААК органдарында никени каттоо тууралуу маалыматтар жок”, “Азыркы учурда катталган никеде (никенин жоктугу жөнүндө көрсөтүү, ал эми болсо – нике бекитилген датаны көрсөтүү)”), башкача айтканда бир маалымкатта никенин жоктугу жана бардыгы тууралуу маалыматтар чагылдырылган.

Андан тышкары колдонулуп жаткан маалымкаттын “Мурда катталган нике бузулду (токтотулду)” деген графасына дагы дооматтар бар, көбүнчө маалымкаттарды кайтарууда ушул графанын максаттуулугу жөнүндө маселе туулат, анткени чет мамлекеттин жарандык абалдын актыларын жазуу органдарынын талабы боюнча никелешүү үчүн никенин жоктугу же бардыгы тууралуу маалыматты берүү жетиштүү.

**3. Болушу мүмкүн социалдык, экономикалык, укуктук, укук коргоо, гендердик, экологиялык, коррупциялык кесепеттер**

Кыргыз Республикасынын Өкмөтүнүн ушул токтомдун долбоорун кабыл алуу терс социалдык, экономикалык, укуктук, укук коргоо, гендердик, экологиялык, коррупциялык кесепеттерге алып келбейт.

**4. Коомдук талкуулоонун жыйынтыгы жөнүндө маалымат**

 “Кыргыз Республикасынын ченемдик укуктук актылары жөнүндө” Кыргыз Республикасынын Мыйзамынын 22-беренесине ылайык ушул токтомдун долбоору коомдук талкуулоо үчүн Өкмөттүн расмий сайтына жайгаштырылат.

Ошондой эле аталган токтомдун долбоору Кыргыз Республикасынын ченемдик укуктук актыларынын долбоорлорун коомдук талкуулоонун бирдиктүү порталына жайгаштырылат.

**5. Долбоордун мыйзамдарга шайкештигин талдоо**

Сунушталган долбоор учурдагы мыйзамдардын ченемдерине, ошондой эле Кыргыз Республикасы катышуучусу болуп саналган, белгиленген тартипте күчүнө кирген эл аралык келишимдерге каршы келбейт.

**6. Каржылоо зарылдыгы жөнүндө маалымат**

Кыргыз Республикасынын Өкмөтүнүн ушул токтомунун долбоорун кабыл алуу республикалык бюджеттен кошумча финансылык каражаттарды талап кылбайт.

**7. Регулятивдик таасир берүүнү талдоо жөнүндө маалымат**

 Сунушталган долбоор регулятивдик таасир берүүгө талдоо жүргүзүүнү талап кылбайт, анткени ишкердикти жөнгө салууга багытталган эмес.